Formaður Læknafélags Reykjavíkur telur eðlilegt að ný stjórn Landspítalans vilji endurskoða rekstur spítalans. Hann tekur undir með Birni Zoega, nýskipuðum stjórnarformanni, sem sagði í fréttum í gær að skoða ætti hvers konar starfsfólk spítalinn þyrfti og að til greina kæmi að fækka starfsfólki sjúkrahússins.
það er verið að horfa til þess að mannauðsdeildir, samskiptadeildir, tölvudeildir, skirfstofufólk, það hefur fjölgað innan þessara raða. Það er tilfinning okkar sem störfum á gólfinu að það hefur fjölgað í þeirra röðum en ekki svo ríkulega í okkar.
Sagði Ragnar Freyr Ingvarsson. Björn Zoega sagði í fréttum í gær að sérstaklega hefði fjölgað á stuðningssviðum spítalans, starfsfólki sem ynni ekki beint með sjúklingum, og óljóst væri hvort spítalinn hefði efni á því að halda uppi þeirri þjónustu sem það fólk veitti. Alda Margrét Hauksdóttir, formaður Félags lífeindafræðinga, segir enn fullóljóst hvaða starfsfólk Björn á við.
þetta slær okkur ekki vel, og það er mjög loðið hvaða fólk kemur beint að umönnun sjúklinga, og svo eru allir hinir sem vinna að sama markmiðinu. Með því að taka þá og segja þeim upp þá er verið að auka álag á alla þá sem koma beint að umönnun sjúklinganna.
Það er enginn að tala um það að fækka geislafræðingum eða lífeindafræðingum eða sýkladeildum. Þetta er fólk sem stendur ekki við rúmstokk sjúklingsins en allt það starfs sem við vinnum sem vinnum á gólfinu, það byggir á því að hafa þessar öflugu starfstéttir okkur við hlið
Starfsfólki á skrifstofu og í mannauðs- og samskiptadeildum Landspítala fjölgar hraðar en þeim sem sinna sjúklingum, segir Ragnar Freyr Ingvarsson formaður Læknafélags Reykjavíkur. Hann tekur undir með nýskipuðum stjórnarformanni sem segir að mögulega þurfi að fækka starfsfólki. 